5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Ε.9884/361 της 19 Ιουν./7  Ιουλ.1969  (ΦΕΚ Β΄ 441) Περί εισαγωγής, επί προσωρινή ατελεία, σίτου ξενικού προς άλεσιν και εξαγωγήν των προϊόντων αλέσεως εις την αλλοδαπήν. Έχοντες υπ’ όψιν: 1)Τας διατάξεις του Νόμ.4607/1930. 2)Την από 5.5.1969 γνωμοδότησιν της επιτροπής του άρθρ.6 του Νόμ.2861/54, αποφασίζομεν: Άρθρ.1.-Επιτρέπεται, ειδική αδεία του Υπουργείου Εμπορίου, η εισαγωγή υπό αλευροβιομηχανιών, επί προσωρινή ατελεία σίτου ξενικού, προς άλεσιν και εξαγωγήν των προϊόντων της αλέσεως εις αλλοδαπήν εντός εξ μηνών από της εισαγωγής του σίτου. Άρθρ.2.-1.Οι αλευροβιομήχανοι, οι βουλόμενοι να τύχωσι του υπό της παρούσης παρεχομένου αυτού ευεργετήμα δέον, όπως υποβάλωσιν εις την αρμοδίαν Τελωνειακήν Αρχήν, εις την περιφέρειαν της οποίας κείται το εργοστάσιόν των αίτησιν περί τούτου, εις ην δέον να ορίζωσι: α)Το ονοματεπώνυμον αυτών και του αντιπροσώπου των, β)Την πόλιν και την θέσιν, εις ην ευρίσκονται το εργοστάσιον των και αι αποθήκαι αποθηκεύσεως του σίτου και των προϊόντων αλέσεως. 2.Επι τη υποβολή της ανωτέρω αιτήσεως, ο αρμόδιος Τελώνης συγκαλεί την υπό του άρθρ.2 του Νομ.ΒΡΝΗ/1893 προβλεπομένην επιτροπήν ήτις, συνερχομένη, διενεργεί έλεγχον της αιτήσεως και καθορίζει την παραγωγικήν δυναμικότητα των εγκαταστάσεων του αλευροβιομηχάνου. 3.Επί τη βάσει του πορίσματος της ανωτέρω Επιτροπής ο αρμόδιος Τελώνης προβαίνει εις την παράδοσιν, επί προσωρινή ατελεία, εις τον εργοστασιάρχην των αναγκαιουσών αυτώ ποσοτήτων σίτου δι’ εν έτος. Άρθρ.3.-Δια την επί προσωρινή ατελεία παράδοσιν σίτου προς άλεσιν, βάσει της παρούσης, καθώς και δια την εξαγωγήν των εκ της αλέσεως προϊόντων απαιτείται ειδική εκάστοτε άδεια του Υπουργείου Εμπορίου. Άρθρ.3.-1.Κατά την εξαγωγήν των αλεύρων και των λοιπών προϊόντων αλέσεως του ξενικού σίτου θα δηλούται υπό του ενδιαφερομένου ο αριθμός μεταποιήσεως του σίτου και θα λαμβάνωνται εκ τούτων δείγματα, κατά τα κεκανονισμένα, τα οποία θα αποστέλλωνται εις το Γενικόν Χημείον του Κράτους προς εξέτασιν και καθορισμόν της περιεχομένης εις τα άλευρα τέφρας επί ξηρού, καθώς και των λοιπών στοιχείων. 2.Τα αποτελέσματα της χημικής εξετάσεως θα γνωστοποιούνται υπό του Γ.Χ.Κ. εις το Υπουργείον Εμπορίου (Δ/νσις Αγορανομίας, Δ/νσις Τεχνικού Ελέγχου, Δ/νσις Εισαγωγικού Εμπορίου και Δ/νσις Εξαγωγικού Εμπορίου) και εις την αποστείλασαν τα δείγματα Τελωνειακήν Αρχήν. Άρθρ.5.-Η Τελωνειακή Αρχή της εξαγωγής των προϊόντων αλέσεως θα γνωρίζη εις τας ανωτέρω υπηρεσίας του Υπουργείου Εμπορίου το είδος και τας ποσότητας των εξαχθέντων προϊόντων, ίνα αύται, βάσει τούτων και των στοιχείων των χημικών εξετάσεων, καθορίζωσιν εκάστοτε την αντιστοιχίαν εις σίτον των εξαχθέντων προϊόντων, προς πίστωσιν, βάσει τούτων και αντιγράφων των διασαφήσεως εξαγωγής, των μεταποιήσεων του ξενικού σίτου. Άρθρ.6.-1.την επομένην της λήξεως της προθεσμίας επανεξαγωγής, χρεούνται οι δασμοί και οι λοιποί φόροι, οι αναλογούντες επί των μήπω επανεξαχθησών ποσοτήτων σίτου και εισπράττονται ούτοι κατά τα κεκανονισμένα. 2.Η παρούσα δημοσιευθήτω δια της Εφημερίδος της Κυβερνήσεως. (Μετά την σελ.562) Σελ.562,01 363-155 Σιτάρι 30.Η.π.5 30.Η.π.5 Σιτάρι 